

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**ĀRKĀRTAS IZGLĪTĪBAS UN KULTŪRAS JAUTĀJUMU**

**KOMITEJAS SĒDES PROTOKOLS**

2024.gada 1.augustā  **Nr.14**

**Sēdes veids:** atklāta

**Sēde notiek:** Domes sēžu zālē

Sēdes gaitu fiksē audioierakstā

**Sēdes norises laiks:** no plkst. 1400 līdz plkst. 1503

**Sēdi vada:** Izglītības un kultūras jautājumu komitejas priekšsēdētāja L.Jankovska

**Sēdē piedalās** **komitejas locekļi:** A.Gržibovskis

 N.Kožanova

 V.Sporāne – Hudojana

 A.Vasiļjevs

 **Sēdē nepiedalās:**

 Komitejas locekļi: J.Lāčplēsis, I.Šķinčs

Pašvaldības administrācijas darbinieki: I.Šalkovskis

 Pašvaldības iestāžu darbinieki: B.Višņevska

 Pieaicinātās personas: J.Kudiņš, A.Barševskis

|  |  |
| --- | --- |
| Sēdi protokolē:  | Daugavpils pašvaldības centrālās pārvaldes Administratīvā departamenta Lietvedības un saimnieciskā nodrošinājuma nodaļas Lietvedības pārzine V.Pavloviča |

**Darba kārtība:**

1. Par informatīvā ziņojuma izskatīšanu, par STEM jomas skolotāju pieejamību Daugavpils valstspilsētas vispārējās izglītības iestādēs.

**1.**

**Par informatīvā ziņojuma izskatīšanu, par STEM jomas skolotāju pieejamību Daugavpils valstspilsētas vispārējās izglītības iestādēs.**

Ziņo: Daugavpils pilsētas Izglītības pārvaldes Administratīvā un attīstības nodaļas juriste B.Višņevska.

B.Višņevska ziņo par situāciju STEM jomas skolotāju pieejamību Daugavpils valstspilsētas vispārējās izglītības iestādēs, Latvijā pirmajos piecos darba gados no skolas aiziet 75% jauno skolotāju. Liela daļa no tiem ir dabas zinātņu un tehnoloģiju (STEM) skolotāji. Tāpēc jārod komplekss risinājums, lai noturētu esošos skolotājus profesijā un darbā Latvijā, un motivētu jauniešus apgūt šo sabiedrībai tik būtisko un perspektīvo profesiju. Profesijas maiņu visvairāk apsver skolotāji tieši reģionos Latgalē, Kurzemē un Zemgalē. Rīgā un Pierīgā ir lielāks skaits ar pedagogiem, kas salīdzinoši retāk apsver domu mainīt profesiju. Vienlaikus Latvijas izglītības sistēma ir pakļauta pieaugošam migrācijas riskam: skolotājiem aizplūstot gan no reģioniem uz pilsētām, gan no pilsētām – uz ārzemēm. Valsts pārbaudes darbu (centralizēto eksāmenu) provizoriskie rezultāti (rezultāti tiks precizēti pēc galīgo rezultātu apstrādes un apelācijai iesniegto darbu pārvērtēšanas):

Pamatizglītībā 10% minimālā kopvērtējuma slieksni nav varējuši sasniegt 50 skolēni. Līdzīgi kā iepriekšējā mācību gadā, visvairāk šādu 9.klases skolēnu bija matemātikā – 38 skolēnu sniegums novērtēts zem 10%, kā arī 16 skolēni nesaņēma sertifikātu par nokārtoto centralizēto eksāmenu angļu valodā un 22 – latviešu valodā. 3 skolēni nenokārtoja eksāmenu matemātikā jau otrreiz.

|  |  |  |
| --- | --- | --- |
| CE eksāmens/priekšmets   | Pilsētā (vispārējās izglītības iestādes)  | Valstī  |
| Angļu valodā  | 48,4%  | 63,9%  |
| Latviešu valodā  | 52,6%  | 59,1%  |
| Matemātikā  | 42,3%  | 43,2%  |

Vidusskolā 15% minimālā kopvērtējuma slieksni nav varējuši sasniegt – 21 skolēns. Vidusskolā optimālā mācību satura apguves līmeņa eksāmeniem lielākais izkritušo skaits arī ir matemātikā – 17, viens skolēns izkritis eksāmenā angļu valodā.  Augstākā mācību satura apguves līmeņa eksāmenos 15% minimālā kopvērtējuma slieksni nav varējuši sasniegt 2 vēstures eksāmena kārtotāji, pa 1 skolēnam izkrituši angļu valodā, ķīmijā, sociālajās zinātnēs, latviešu valodā un literatūrā.

Provizoriskie vidējie rezultāti vispārējās vidējās izglītības optimālā līmeņa centralizētajos eksāmenos:

|  |  |  |
| --- | --- | --- |
| CE eksāmens/ priekšmets   | Pilsētā (vispārējās izglītības iestādes)  | Valstī  |
| Angļu valoda  | 59,8%  | 62,0%  |
| Vācu valoda  | 94,0%   | 54,0%  |
| Latviešu valoda  | 54,5%  | 55,0%  |
| Matemātika  | 46,7%  | 34,0%  |

Provizoriskie vidēji rezultāti vispārējās vidējās izglītības augstākā līmeņa centralizētajos eksāmenos:

|  |  |  |
| --- | --- | --- |
| CE eksāmens/priekšmets  | Pilsētā (vispārējās izglītības iestādes)  | Valstī  |
| Angļu valoda  | 61,3%  | 66,0%  |
| Latviešu valoda  | 54,6%  | 55,0%  |
| Matemātika  | 63,1%  | 59,0%  |
| Bioloģija  | 58,2%  | 55,0%  |
| Dizains un tehnoloģijas  | 41,1%  |   |
| Fizika  | 54,5%  |   |
| Ģeogrāfija  | 38,2%  |   |
| Ķīmija  | 46,0%  |   |
| Krievu valoda  | 73,9%  |   |
| Kultūra un māksla  | 42,5%  | 50,0%  |
| Programmēšana  | 53,2%  | 51,0%  |
| Sociālās zinātnes   | 41,4%  |   |
| Vēsture  | 24,3%  |   |

Iespējams, viens no zemo rādītāju iemesliem ir nepietiekama pedagogu kompetence caurviju prasmju attīstīšanā izglītojamiem. Tādēļ nepieciešami citādi profesionālā atbalsta risinājumi, rīki un instrumenti pedagogu profesionālai izaugsmes nodrošināšanai.

Pašreiz VIIS sistēmā STEM priekšmetos uzrādītās vakances ir apmēram 50 stundas. Tai pat laikā ir likvidētas 2 izglītības iestādes(6.pamatskolas un 11.pamatskola), kuru minēto priekšmetu pedagogi šobrīd nav izteikuši vēlēšanos strādāt citā izglītības iestādē. Papildus neskaidrību rada 2025.gada 1.septembrī paredzētais jaunais pedagogu algu modelis un tā ietekme uz slodžu veidošanos. Jāņem vērā arī prognozētā skolēnu skaita samazināšanās tuvāko 5 gadu laikā, ko apliecina dzimstības dati. Līdz ar to sniegt informāciju par nepieciešamo STEM priekšmetu skolotāju skaitu nav iespējams, tomēr pedagogu vidējais vecums (48 gadi) liecina, ka jaunie skolotāji būs vajadzīgi. Būtiski, lai izglītības iestāžu vadītājiem būtu pedagoģisko kadru izvēle, pastāvētu veselīga konkurence. Pārskatot datus var redzēt, ka DCV vajadzīgs fizikas skolotājs un DZV – matemātikas skolotājs. Kopējais pedagogu skaits pa STEM priekšmetiem: fizika – 21, no tiem 2 vecuma posmā 55-70, matemātika – 173, no tiem 14 vecuma posmā 55-70, ķīmija -20, no tiem 2 vecuma posmā 55-70 , bioloģija, dabaszinības – 127, no tiem 9 vecuma posmā 55-70.

L.Jankovska lūdz DU prorektoram A.Barševskim sniegt redzējumu par kopīgo problēmu un par to kā mūsu pašvaldība kopā ar Izglītības pārvaldi, ar Daugavpils Universitāti varētu šo situāciju pilnveidot, lai bez bažām uz nākotni lūkotos.

A.Barševskis izsaka savu viedokli par STEM jomu un STEM programmām, šobrīd uzdevums ir kā izdarīt, lai jaunieši pēc iespējas vairāk izvēlētos STEM skolotāja virzienu, ja pašvaldība kopā ar DU varētu vienoties un varbūt akceptēt kādu īpašu stipendiju programmu kā tas, piemēram, ir medicīnas virzienam STEM skolotāju virzienam. Aicina diskutēt par šo jautājumu, Izglītības pārvaldei informēt skolotājus ( izņemot pirmsskolas skolotājus), ka ir neierobežots budžetu vietu skaits. Ministrija ir pateikusi “ Ņemiet cik varat”, tāpēc ir aicinājums izmantot šo iespēju skolām un atzīmē, ka šogad arī neklātienē ir budžeta vietas.

A.Gžibovskis jautā, gadījumā ja šī programma piesaista diezgan daudz studēt gribošo, vai pietiks pedagoģiskā resursa, lai nodrošināt visu programmu ( STEM jomas programmas eksistenci)?

A.Barševskis atbild, nedomā, ka būs pārmērīgs studēt gribošo skaits.

A.Gržibovskis jautā, vai ir zināmas pašvaldības kuras jau šādā veidā piesaista studentus un tādā veidā nodrošina pedagogus?

A.Barševskis atbild, mūsu gadījumā nav, bet šāda pieredze Latvijā ir.

A.Vasiļjevs atzīmē un jautā, likumdošanā pastāv tāds punkts, ka valsts maksā STEM jomas studentiem stipendijas, vai tas strādā? Vai ir MK noteikumi kuri regulē visu šo procesu? Vai Jums ir zināms vai Jūsu studenti saņem tādas stipendijas?

A.Barševskis atbild, stipendijas tādas ir.

J.Kudiņš papildina, cik konkrēti lielas tās ir jājautā stipendiju piešķiršanas komisijai.

A.Barševskis atzīmē, ka valsts grib kā labāk, bet valsts neļauj to visiem, kas maina likmes.

A.Gržibovskis norāda un jautā, no šī gada tiek piešķirta šī stipendija, bez šaubām gada vidū tas diezgan maina krasi noteikumus, vai dotajā gadījumā valsts pieprasa, lai tas kurš saņēma stipendiju aiziet konkrētā iestādē pēc profila strādāt?

A.Barševskis atbild, nē.

A.Vasiļjevs izsaka viedokli par atbalsta programmu jauniem STEM pedagogiem un izsaka priekšlikumu, piedāvāt deputātiem, domes vadībai atbalstīt skolotāju STEM jomas mācīšanu.

A.Gržibovskis izsakās un atzīmē, ka pašvaldība var uzņemties tādu iniciatīvu domājot tieši par mūsu pilsētas bērnu sagatavošanu nākotnei, jo pedagogi kuri pabeigs šo kursu ar pašvaldības atbalstu būs piedāvāts noslēgt līgumu līdzīgi kā ar zobārstniecību un tas garantē, ka viņi piecus gadus strādās mūsu pašvaldības skolās un atzīst, ka atbalsta ierosinājumu atbalstīt šo programmu.

N.Kožanova ierosina padomāt par programmas paplašināšanu, jo skolās ir problēmas ar valodu jomas pedagogiem.

A.Vasiļjevs piebilst, ka ar L.Jankovsku šis jautājums tika apspriests.

A.Barševskis piekrīt N.Kožanovai un atzīmē, ka pie tā jau tiek strādāts, vācu valodā šobrīd pietrūkst kapacitātes.

A.Gržibovskis ierosina orientēties uz prasībām, kuras valsts noteica.

Komitejas locekļi izrunā STEM atbalsta programmu un par pedagogu nepieciešamību, dienesta dzīvokļiem. ( L.Jankovska, A.Gržibovskis).

A.Vasiļjevs piedāvā, Daugavpils domei atbalstīt STEM atbalsta programmu un izsaka priekšlikumu, domes priekšsēdētājam izveidot darba grupu, kurā iekļaut visus klātesošos, lai sīkāk aprunāt visas prasības pretendentiem , padomāt uz cik gadiem noslēgsim līgumu, cik būs nepieciešams nostrādāt Daugavpils pašvaldības izglītības iestādēs utt.

L.Jankovska aicina deputātus balsot par priekšlikumu, izveidot stipendiju atbalsta programmu Daugavpils universitātes studentiem kuri apgūs studiju programmu skolotājs STEM jomās.

Atklāti balsojot: “par” – 5 (A.Gržibovskis, L.Jankovska, N.Kožanova, V.Sporāne – Hudojana, A.Vasiļjevs), “pret” – nav, “atturas” – nav, ***Izglītības un kultūras jautājumu komiteja nolemj:*** atbalstīt priekšlikumu, izveidot stipendiju atbalsta programmu Daugavpils universitātes studentiem kuri apgūs studiju programmu skolotājs STEM jomās.

L.Jankovska aicina deputātus balsot par priekšlikumu, lūgt domes priekšsēdētājam izveidot darba grupu šīs atbalsta programmas jautājumu risināšanai.

Atklāti balsojot: “par” – 5 (A.Gržibovskis, L.Jankovska, N.Kožanova, V.Sporāne – Hudojana, A.Vasiļjevs), “pret” – nav, “atturas” – nav, ***Izglītības un kultūras jautājumu komiteja nolemj:*** atbalstīt priekšlikumu, lūgt domes priekšsēdētājam izveidot darba grupu šīs atbalsta programmas jautājumu risināšanai.

L.Jankovska aicina deputātus pieņemt zināšanai informatīvo ziņojuma , par STEM jomas skolotāju pieejamību Daugavpils valstspilsētas vispārējās izglītības iestādēs.

***Izglītības un kultūras jautājumu komiteja pieņem zināšanai par STEM jomas skolotāju pieejamību Daugavpils valstspilsētas vispārējās izglītības iestādēs.***

A.Vasiļjevs par balsošanas motīviem.

L.Jankovska ierosina sniegt informāciju masmedijos.

Sēde slēgta plkst. 1502

Izglītības un kultūras jautājumu

komitejas priekšsēdētāja  /personiskais paraksts/ L.Jankovska

Protokoliste  /personiskais paraksts/ V.Pavloviča